Sy splinternuwe album, Sing vir die Here, bevat die liedjie met die titelnaam, waarvan Basson die musiek en lirieke self geskryf het. Hierdie liedjie het sowat ’n jaar gelede onder die top-5-liedjies geëindig in ’n kompetisie waar daar meer as 100 inskrywings was.
“Die album bevat ook ander treffers soos Wonderwerkend God. Dit is ’n sekulêre liedjie waarvoor ek geestelike woorde geskryf het,” het Basson verduidelik.